OpenLLM-France/wikimedia huggingface dataset:
# Penegoes

Penegoes zo ur gêriadenn vihan eus Kembre, e gwalarn Powys, e Sir Drefaldwyn gozh.
Emañ war an hent a gas eus Mallwyd da Vachynlleth, war lez ar stêr Dyfi. Emañ e kumuniezh Cadfarch, anvet evel-se diwar anv sant Cadfarch, un diskibl da sant Ildud, enoret en iliz Penegoes.
Al livour Richard Wilson (1714-1782) a voe ganet e kêriadenn Penegoes.
# Penelope (genad)

Penelope :
| Penelope jacquacu. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Cracidae |
| Anv skiantel ||
| Penelope Merrem, 1786 ||
| D'ar vevoniezh e tenn ar pennad-mañ. ||
a vo kavet e Wikimedia Commons.
Penelope a zo ur genad e rummatadur an evned, krouet e 1786 gant ar bevoniour alaman Blasius Merrem (1761-1824).

## Spesadoù hag an isspesadoù anezhe

C'hwezek spesad a ya d'ober ar genad :
* Penelope albipennis,
* Penelope argyrotis
** P. a. albicauda, argyrotis ha colombiana,
* Penelope barbata,
* Penelope bridgesi,
* Penelope dabbenei,
* Penelope jacquacu
** P. j. granti, jacquacu, orienticola ha speciosa,
* Penelope jacucaca,
* Penelope marail
** P. m. jacupeba ha marail,
* Penelope montagnii
** P. m. atrogularis, brooki, montagnii, plumosa ha sclateri,
* Penelope obscura
** P. o. bronzina hag obscura,
* Penelope ochrogaster,
* Penelope ortoni,
* Penelope perspicax,
* Penelope pileata,
* Penelope purpurascens
** P. p. aequatorialis, brunnescens ha purpurascens,
* Penelope superciliaris
** P. s. jacupemba, major, pseudonyma ha superciliaris.

## Annezva

O c'havout a reer e Mec'hiko (purpurascens) ha Suamerika, tri isspesad warn-ugent (23) dezhe en holl.

## Notennoù ha daveennoù

* ↑ Roadennoù IOC World Bird List diwar-benn Cracidae/Penelope (lennet e-barzh d'ar 24 a viz Mae 2016).
# Penelope (anv-badez)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Penelope zo un anv-badez alamanek, italianek, saoznek, a orin gresianek, hag a gaver e meur a yezh.

## Adstumm

* Penny, berranv saoznek.

## Yezhoù

* Pénélope, e galleg
* Penélope, e spagnoleg.

## Mojenn

Div vaouez zo e mojennoù Hellaz kozh:
* Penelope pried Ulises ;
* Penelope (nimfenn), un Nimfenn, mamm d'an doue Pan.

## Tud

* Penelope Rich, Lady Rich (1563 -1610 ), itron saoz, kontez Devonshire
* Penelope Aubin (war-dro 1679 – 1738?), romantourez saoz,
* Penelope Delta (1874–1941), skrivagnerez c'hresian,
* Penelope Dudley-Ward (1914 – 1982), aktourez saoz, serc'h d'ar roue Edouarzh VIII,
* Penelope Lively, ganet e 1933, skrivagnerez saoz,
* Penelope Keith, ganet e 1940, aktourez saoz,
* Penelope Clarke, ganet e 1955, pried kembreat ar politiker gall François Fillon.
* Penelope Houston, ganet e 1958, kanerez stadunanat el laz Avengers,

## Oberennoù
### C'hoarigan

* Pénélope c'hoarigan gallek gant Gabriel Fauré, komzoù gant René Fauchois .

### C'hoariva

* La Penelope, pezh-c'hoari italianek gant Giambattista della Porta, war-dro 1580,
* Penelope, pezh-c'hoari saoznek gant W. Somerset Maugham e 1912,
* Penelope, pezh-c'hoari saoznek gant Enda Walsh e 2010.

### Kanaouennoù

* "Penélope", savet ha kanet gant Joan Manuel Serrat
* "Pénélope", savet ha kanet gant George Brassen

### Filmoù

* Penelope film stadunanat renet gant Arthur Hiller ha c'hoariet gant Natalie Wood ;
* Penelope film stadunanat renet gant Mark Palansky, ha c'hoariet gant Christina Ricci ha James McAvoy.

## Lec'hioù

* Penelope, Texas, kêr e Texas, SUA,
* Penelope Point, Victoria Land, Antarktika
* 201 Penelope, un asteroidenn
* Penelope (krater), ur c'hrater war Tethys, loarenn Sadorn

## Loenoniezh

* Penelope genad evned.
# Penelope Rich

Penelope Devereux, pe Penelope Rich, pe Lady Rich (1563 -1610 ), a oa un itron saoz, kontez Devonshire, en amzer ar rouanez Elesbed Iañ. Brudet e oa he c'hened ha bet eo muzenn meur a varzh.

## He buhez

Merc'h e oa da Walter Devereux, kont Essex, ha d'e bried Lettice Knollys,

## Muzenn

Unan eus maouezed a gened e lez Elesbed e oa Penelope Rich, dezhi blev melen ha daoulagad du. Kanerez ha dañserez e oa ivez, komz a ouie meur a yezh: galleg, italianeg, spagnoleg$^,$.
Gant Penelope e vije bet awenet Philip Sidney pa skrivas e zastumad Astrophel and Stella (a-wechoù skrivet Astrophil and Stella), savet er bloavezhioù 1580, ar c'hentañ dastumad sonedennoù saoznek, ennañ 108 sonedenn hag 11 kan. Penelope eo ar Stella.
A-raok an embannadur kentañ gant Thomas Newman e 1591, pemp bloaz goude marv ar barzh, e veze lennet un toullad mat eus e sonedennoù en ur stumm dornskrivet$^,$ ha gwisket gant sonerezh gant ar soner gall Charles Tessier hag embannet e Londrez e 1597. N'ouzer ket pe ec'h orgedas Sidney ouzh Penelope er bloavezhioù etre hedonedigezh el lez e 1581 hag e eured-eñ e 1583, pe be oa ar sonedennoù nemet c'hoarioù da dremen an amzer el lez saoz o lakaat dre skrid meizadoù diouzh ar c'hiz ha netra ken.
En hec'h arnodskrid "Sidney, Stella, and Lady Rich", e skriv Katherine Duncan-Jones :
    Abaoe 1935 ne vez lakaet arvar gant den e felle da Sidney lakaat lennerien gentañ Astropil and Stella, piv bennak e oant, da liammañ "Stella" ha Lady Rich en o spered. Natur darempred Sidney hag ar vaouez kenedus avat zo un afer diaesoc'h da ziluziañ ..."}}
Sidney a varvas goude bout gloazet en Emgann Zutphen e 1586. E 1590, e timezas breur Penelope, Essex, da intañvez Sidney, Frances, merc'h da Francis Walsingham, ha Lady Rich a voe enoret kalz gant barzhed ha sonerien e-pad resped he breur el lez er bloavezhioù 1590.
Ar barzhig Richard Barnfield a zedias e oberenn gentañ, The Affectionate Shepherd, embannet dizanv e miz Du November 1594, da Penelope Rich.
Bartholomew Yong a zedias e droidigezh eus Diana (1598), gant Jorge de Montemayor, dezhi ivez.
Poltredour ar rouanez Nicholas Hilliard a livas daou boltredig eus Lady Rich, en 1589 hag 1590. Unan a voe roet da James VI Bro-Skos (a voe James Iañ Bro-Saoz goude) hag egile da gannad Bro-C'hall.
Charles Tessier a zedias e levrad kanaouennoù e galleg hag italianeg Le premier livre de chansons, da "Madame Riche", o c'houlenn (en italianeg) hec'h ali, ha John Dowland a savas "My Lady Rich's Galliard" en enor dezhi.

## Notennoù

* 1 2 EB1911
* ↑ Duncan-Jones, p. 188
* ↑ Wilson, p. 168.
* ↑ Duncan-Jones, p. 170
* ↑ Duncan-Jones, p. 171
* ↑ HDBW
* ↑ Duncan-Jones, p. 185
# Peneothello

Peneothello :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Petroicidae |
| Anv skiantel ||
| Peneothello Mathews, 1920 ||
| D'ar vevoniezh e tenn ar pennad-mañ. ||
Peneothello a zo ur genad e rummatadur an evned, krouet e 1920 gant an evnoniour amatour aostralian Gregory Mathews (1876-1949).

## Spesadoù hag an isspesadoù anezhe

Pevar spesad golvaneged a ya d'ober ar genad :
* Peneothello bimaculata
** P. b. bimaculata ha P. b. vicaria,
* Peneothello cryptoleuca
** P. c. albidior, P. c. cryptoleuca ha P. c. maxima,
* Peneothello cyanus
** P. c. atricapilla, P. c. cyanus ha P. c. subcyanea,
* Peneothello sigillata
** P. s. hagenensis, P. s. quadrimaculata, P. s. saruwagedi ha P. s. sigillata.
O c'havout a reer holl e Ginea Nevez.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roadennoù IOC World Bird List diwar-benn Petroicidae/Peneothello (lennet e-barzh d'an 28 a viz Meurzh 2016).
# Penedès

Penedès zo ur rannvro istorel e Katalonia. Rannet eo etre komarkoù Alt Penedès, Baix Penedès ha Garraf.
# Trevadenn

Un drevadenn zo un douar poblet dindan galloud politikel stad ur vro bell pe bellik, evit degas madoù e labour-douar pe e gondon d'ar stad pell.
Trevadennerezh broioù zo a veze graet e framm un impalaeriezh, evel re Impalaeriezh Breizh-Veur, Impalaeriezh Alamagn, pe Impalaeriezh Bro-C'hall, ur vro ma ne oa ket impalaer ebet goude 1870.

## Henamzer

Komz a reer eus trevadennoù hellazat ha roman en Henamzer. E latin e veze lavaret colōnia eus trevadennoù , ur ger a deu eus colōnus, hag a dalvez trevadenner ha labourer-douar. An anv a gaver en hini kêr Köln. Beograd ha York a oa ivez trevadennoù roman.
Sede anvioù un nebeud trevadennoù all en Henamzer:
* Alexandria, trevadenn hellazat
* Kartada, trevadenn fenikian
* Kirene, trevadenn hellazat, savet gant tud eus Thera
* Durrës trevadenn hellazat
* Marseille trevadenn hellazat

## Amerika

Goude dizoloet Amerika gant Kristof Kolomb e 1492 e krogas Spagn da sevel un impalaeriezh trevadennel, ha heuliet e voe he skouer gant Portugal, Bro-Saoz ha Bro-C'hall. Bro-C'hall avat a voe bountet e-maez Kanada gant ar Saozon, evel ma voe bountet Spagn e-maez Florida.

## XIXvet kantved

Peurdrevadennet e voe Afrika gant broioù Europa, Gallaoued ha Saozon dreist-holl. Alamaned a deuas ivez goude savidigezh Impalaeriezh Alamagn, hag Italianed goude krouidigezh Rouantelezh Italia.
# Trevaughan

Trevaughan zo ur gêriadennig eus Sir Gaerfyrddin, e mervent Kembre. Ur c'hardlev bennak zo ac'hano da Hendy-gwyn ar Daf, e mervent ar gontelezh, tostik d'an harzoù gant Sir Benfro.
# Trevelin

Trevelin (Trevelín a vez skrivet a-wechoù gant spagnolegerien, Trefelin e vije e kembraeg) zo ur gêr e gwalarn Proviñs Chubut, en Arc'hantina er Wladfa, tost d'an harzoù gant Chile, e departamant Futaleufú, war lez ar stêr río Percey. 516 km zo alese da Rawson, er reter, kêr-benn Chubut.

## Poblañs

4 856 a dud a oa o chom enni en 2001 (26,9 % a gresk abaoe an 3828 a dud a oa e 1991). 8vet kêr ar broviñs eo.

## Douaroniezh

E lodenn c'hleb Patagonia emañ.

## Gerdarzh

Un anv kembraek eo anv Trevelín, savet diwar ar gerioù tref (kêr)ha melin (milin), abalamour d'ar vilin gentañ, anvet "Los Andes", savet eno gant ar C'hembread John Daniel Evans e 1889.

## Istor

Kreizon Kembreiz Cwm Hyfryd e oa Trevelin, an draonienn anvet Valle 16 de Octubre e spagnoleg peogwir e voe krouet an drevadenn d'ar 16 a viz Here 1888.
E 1902, pa oa bec'h etre Arc'hantina ha Chile diwar-benn gouzout da be vro e oa an tolead, e voe mouezhiet gant tud Kembre, ar brasañ niver d'ar poent, a-du gant Arc'hantina.

## Mirdi

Er Museo Histórico Regional, diazezet e milin gozh John Evans, hag er Museo Cartref Taid e c'haller gwelout un toullad arrebeuri a oa d'ar miliner. Nepell emañ bez marc'h John Evans, Malacara (Dremm fall), a gollas e vuhez o lammat eus ur vri serzh e-kerzh un arsailh gant an Indianed.

## Liammoù diavaez

* Trevelin pueblo del molino. keleier a bep seurt ha luc'hskeudennoù.
* Trevelin
* Kartenn eus Chubut
* film kembraek db kembraegerien ar c'hornad: http://www.youtube.com/watch?v=uxpo776TBWQ
# Trev (stêr)

An Trev, pe Treñv (Trieux e galleg) zo ur stêr en hanternoz Breizh, 72 km hed dezhi. Tremen a ra dre Wengamp, Pontrev ha Lezardrev, ha degouezhout e Mor Breizh tost da Vriad.

## Adstêrioù

* E Kemper-Gwezhenneg, e Frinaoudour, e kej gant e adstêr al Leñv.

## Kumunioù douret

* Kerbêr (andon),
* Sant-Konan,
* Plijidi,
* Senven-Lehard,
* Sant-Fieg,
* Sant-Pever,
* Sant-Rien,
* Plouvagor,
* Koadoud,
* Gras-Gwengamp,
* Gwengamp,
* Plouizi,
* Pabu,
* Tregonev,
* Pañvrid-ar-Beskont,
* Skiñvieg,
* Sant-Kleve,
* Ploueg-Pontrev,
* Pontrev,
* Pleuzal,
* Kemper-Gwezhenneg,
* Planiel,
* Plourivoù,
* Pempoull,
* Lezardrev,
* Plaeraneg (genoù).

## Skeudennoù

* E Gwengamp
* Ar Roc'h Ugu. Pleuzal. War an tu krec'h
* Pleuzal. Ar Roc'h-Ugu. Gwel-meur war an tu traoñ aber an Trev etrezek Lezardrev

## Pennadoù kar

* Roll stêrioù pennañ Breizh
* Roll stêrioù Breizh renket hervez o hirder‎

## Levrioù

* Paschale Gauthier : Les moulins dans les communes de la vallée du Trieux, au 19è et au 20è siècles. Patrimoines Buissonniers. 2002.

## Liammoù diavaez

* (fr) Le Trieux, fleuve de Bretagne
# Trevadennouriezh

An drevadennouriezh eo an ideologiezh a glask reizhabegiñ an trevadenniñ, da lavaret eo astenn riegezh ur stad war tiriadoù diavaez, evit he mad. Sujet e vez ar broioù trevadennet ha tennet e vez korvo eus he madoù.

## • Impalaeriezh trevadennel Spagn hag Impalaeriezh trevadennel Portugal

| ██ Tiriadoù kollet a-raok pe en abeg da Emglevioù Utrecht-Baden 1713-1714██ Tiriadoù kollet gant Spagn a-raok pe e-kerzh brezelioù dizalc'hiezh 1808-1833██ Tiriadoù kollet goude Rezel Spagn-Amerika 1898-1899██ Tiriadoù dizalc'h abaoz didrevadenniñ Afrika 1956-1976██ Tiriadoù Impalaeriezh Portugal e-pad an Unvaniezh Iberek 1580-1640 | Impalaeriezh trevadennel Spagn e 1790 |

## • Impalaeriezh trevadennel Frañs

* E 1534-1970
* E e 1534-1980

## Pennadoù kar

* trevadenn
* Impalaeriezh trevadennel Alamagn
* Impalaeriezh trevadennel Breizh-Veur
* Impalaeriezh trevadennel Frañs
* Impalaeriezh trevadennel an Izelvroioù
* Impalaeriezh trevadennel Portugal
* Impalaeriezh trevadennel Spagn
# Trevenzuolo

Trevenzuolo zo ur gumun en Italia, e proviñs Verona, e Veneto.
# Trevadenniñ

Trevadenniñ pe trevadennerezh eo an obererezh graet gant tud eus ur vro a ya d’en staliañ en ur vro all, da vevañ diwarni ha da ren anezhi.
A-hed an istor e weler kalz skouerioù eus an obererezh-se : en Henamzer ez eas tud eus keodedoù Henc'hres da grouiñ kêrioù all, e meur a lec’h en-dro d’ar Mor Kreizdouar.
Ur skouer all anavezet eo trevadennerezh Amerika gant tud eus Europa, adalek 1492, ar bloaz ma tilestras Kristol Goulm er c’hevandir-se. Dre ma voe lazhet kalz eus annezidi gentañ Amerika, an Amerindianed, an darn vrasañ eus annezidi Norzhamerika hiziv an deiz zo diskennidi da drevadennerien deuet eus Europa.
Kalz broioù eus Afrika a voe trevadennet gant tud eus Europa ivez, ha n’eo nemet en XX$^{vet}$ kantved e c’hounezjont an dizalc’hiezh.

## Gwelet ivez

* Trevadenn
* Trevadennouriezh
# Trevendel

Trevendel :
| Anv gallaouek | Terfandèu |
| Anv gallek (ofisiel) | Treffendel |
| Bro istorel | Bro-Sant-Maloù |
| Melestradurezh ||
| Departamant | Il-ha-Gwilen |
| Arondisamant | Roazhon |
| Kanton | Plelann-Veur (betek 2015) Moñforzh (abaoe 2015) |
| Kod kumun | 35340 |
| Kod post | 35380 |
| Maer Amzer gefridi | Françoise Kerguelen 2014-2026 |
| Etrekumuniezh | KK Breselien |
| Bro velestradurel | Bro Breselien |
| Lec'hienn Web | https://www.treffendel.fr |
| Poblañsouriezh ||
| Poblañs | 1 314 ann. (2020) |
| Stankter | 69 ann./km² |
| Douaroniezh ||
| Daveennoù lec'hiañ | 48° 02′ 27″ Norzh 2° 00′ 15″ Kornôg / 48.0408333333, -2.00416666667 |
| Uhelderioù | kreiz-kêr : 130 m bihanañ 56 m — brasañ 143 m |
| Gorread | 18,98 km² |
| Trevendel ||
| kemmañ |
Trevendel a zo ur gumun eus Breizh e Kanton Moñforzh e departamant Il-ha-Gwilen.

## Istor
### Dispac'h Gall

* Dekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar c'hure, Gaultier e anv.

### XIX$^{vet}$ kantved

* Krouet e voe ar barrez e 1803, un drev eus parrez Plelann-Veur e oa a-raok.

### XX$^{vet}$ kantved
#### Brezel-bed kentañ

* Mervel a reas 39 gwaz abalamour d'ar brezel hervez monumant ar re varv, eleze 4,39% ag ar boblañs hervez an niveradeg bet graet e 1911.

#### Eil Brezel-bed

* Mervel a reas pemp den eus ar gumun abalamour d'ar brezel.
* Lazhet e voe ur soudard SUAat d'an 3 a viz Eost 1944 er gumun gant an Alamaned$^,$.

## Monumantoù ha traoù heverk

* An iliz katolik.
* Iliz katolik Sant Maloù.
* Monumant ar re varv e-tal an iliz katolik, luc'hskeudenn.
* Plakenn ar re varv (1914-1918 ha 1939-1945) en iliz katolik, luc’hskeudenn.

## Emdroadur ar boblañs

Niver a annezidi

## Liammoù diavaez

a vo kavet e Wikimedia Commons.
* (fr)Lec'hienn ofisiel ar gumun
* (br) Trevendel war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Adhésion de Messieurs les Recteurs, Curés et autres ecclésiastiques du diocèse de Saint-Malo, en Bretagne, A l'exposition des principes sur la Constitution du Clergé, adressée à MM. les Evêques députés à l'Assemblée nationale, Imprimerie de Crapart, place Saint-Michel, Pariz, Bro-C'hall, p.14
* ↑ (fr)Monumant ar re varv - Memorial Genweb
* ↑ (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Ouest-France
* ↑ (fr)Memorial Genweb
* ↑ (fr)Memorial Genweb
# Treveneg

Treveneg :
| Iliz katolik Sant Koulman. ||
| Anv gallek (ofisiel) | Tréveneuc |
| Bro istorel | Bro-Sant-Brieg ( Goueloù) |
| Melestradurezh ||
| Departamant | Aodoù-an-Arvor |
| Arondisamant | Sant-Brieg |
| Kanton | Staol (betek 2015) Plouha (abaoe 2015) |
| Kod kumun | 22377 |
| Kod post | 22410 |
| Maer Amzer gefridi | Marcel Sérandour 2014-2026 |
| Etrekumuniezh | Sant-Brieg Arvor Tolpad-kêrioù |
| Bro velestradurel | Bro Sant-Brieg |
| Lec'hienn Web | (fr)Ti-kêr |
| Poblañsouriezh ||
| Poblañs | 798 ann. (2020) |
| Stankter | 120 ann./km² |
| Douaroniezh ||
| Daveennoù lec'hiañ | 48° 39′ 52″ Norzh 2° 52′ 08″ Kornôg / 48.66444444, -2.86888889 |
| Uhelderioù | kreiz-kêr : 50 m bihanañ 0 m — brasañ 87 m |
| Gorread | 6,65 km² |
| Treveneg ||
| kemmañ |
Treveneg a zo ur gumun eus Breizh, e Bro-Oueloù, hag e departamant Aodoù-an-Arvor.

## Douaroniezh

War aod Mor Breizh emañ Treveneg.

### Kumunioù amezek
## Istor
### XX$^{vet}$ kantved
#### Brezel-bed kentañ

* Mervel a reas 20 gwaz abalamour d'ar brezel hervez monumant ar re varv, da lavaret eo 3,12 % ag ar boblañs hervez an niveradeg bet graet e 1911.

#### Eil Brezel-bed

* Mervel a reas daouzek den a varvas abalamour d'ar brezel.

#### Brezel Indez-Sina

* Mervel a reas daou vilour eus ar Morlu Gall e Kambodja e 1954.

#### Brezel Aljeria

* Mervel a reas tri soudard.

## Monumantoù ha traoù heverk

* Ar c'hastell.
* Kastell Pommorio.
* Ar chapel.
* Chapel Sant Mark.
* Iliz katolik Sant Koulman.
* Monumant ar re varv e-tal an iliz katolik, luc’hskeudennoù.
* Plakennoù ar re varv (1914-1919 ha 1939-1945) en iliz katolik, luc’hskeudenn.

## Poblañs
### Emdroadur ar boblañs abaoe 1962

Niver a annezidi

## Gevelliñ

| Bro | Kêr | Abaoe |
| Italia | Migliaro | |

## Liammoù diavaez

a vo kavet e Wikimedia Commons.
* (fr)Lec'hienn ofisiel ti-kêr Treveneg
* (br)Treveneg war lec'hienn Geobreizh

## Notennoù ha daveoù

* ↑ (fr)Ouest-France
* ↑ Roadennoù ofisiel e lec'hienn an EBSSA
* 1 2 (fr)Monumant ar re varv - Memorial Genweb
* ↑ (fr)Memorial Genweb
* ↑ (fr)Memorial Genweb
# Treve

Treve :
| Anv gallaouek | Trévaé |
| Anv gallek (ofisiel) | Trévé |
| Bro istorel | Bro-Sant-Brieg |
| Melestradurezh ||
| Departamant | Aodoù-an-Arvor |
| Arondisamant | Sant-Brieg |
| Kanton | Loudieg (betek 2015) Mur (abaoe 2015) |
| Kod kumun | 22376 |
| Kod post | 22600 |
| Maer Amzer gefridi | Gérard Mathécade 2023-2026 |
| Etrekumuniezh | Loudieg Kumuniezh - Kreiz Breizh |
| Bro velestradurel | Bro Kreiz Breizh |
| Lec'hienn Web | https://treve.fr |
| Poblañsouriezh ||
| Poblañs | 1 688 ann. (2020) |
| Stankter | 63 ann./km² |
| Douaroniezh ||
| Daveennoù lec'hiañ | 48° 12′ 50″ Norzh 2° 47′ 39″ Kornôg / 48.2138888889, -2.79416666667 |
| Uhelderioù | kreiz-kêr : 160 m bihanañ 87 m — brasañ 256 m |
| Gorread | 26,63 km² |
| Treve ||
| kemmañ |
Treve a zo ur gumun eus Breizh, e kanton Mur e departamant Aodoù-an-Arvor.

## Istor
#### Brezel-bed kentañ

* Mervel a reas 84 gwaz hervez monumant ar re varv er gumun hag hervez monumant Santez-Anna-Wened ivez abalamour d'ar brezel, da lavaret eo 5,06% eus ar boblañs e 1911.

#### Eil Brezel-bed

* Tapet e voe 15 000 Lur en ti-post, gant tri ezel eus ar Rezistañs moarvat, d’ar 5 a viz Even 1944, hervez danevell sizhuniek Titouroù Hollek Sant-Brieg.
* Mervel a reas unnek den ag ar gumun abalamour d'ar brezel.
* Eost 1944: lazhet e voe ur rezistant eus ar gumun d'ar 4 e Loudieg ha daou all d'ar 5 e Treve.
* Bac'het e voe 300 soudard afrikan eus al lu gall en ur c'hamp er gumun adalek an 11 a viz Du 1944 betek an 18 a viz Genver 1945, gwardet e voe ar c'hamp gant Rezistanted FFI a Vro-Dreger$^,$.

## Monumantoù ha traoù heverk

* Plakenn ar monumant.
* Monumant ar re varv, kizellet gant Francis Renaud; e Leurgêr ar Maerdi emañ, luc’hskeudenn ha kartennoù-post.
* Ouzh ar c'halvar, plakenn an tri rezistant eus ar gumun bet lazhet e penn-kentañ miz Eost 1944, luc’hskeudenn.
* Ar maner.
* Maner "La Ville-Aux-Veneurs".
* An iliz katolik.
* Tour an iliz katolik.
* Ar feunteun.
* Iliz katolik Sant Yust hag e feunteun.

## Emdroadur ar boblañs abaoe 1962

Niver a annezidi

## Liammoù diavaez

a vo kavet e Wikimedia Commons.
* (br) Treve war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Le Pays de Loudéac et la Grande Guerre 1914-1918, Mémoire du Pays de Loudéac, Eil c'hwec'hmiziad 1995, pajenn 49
* ↑ (fr)Éric Rondel, En attendant le Débarquement en Bretagne du 15 août 1943 au 6 juin 1944, pajenn 280, Dastumadenn Guerre et Conflits, Embannadurioù Astoure, Pleherel, 2011
* ↑ (fr)Memorial Genweb
* ↑ (fr)Memorial Genweb
* ↑ (fr)Jérôme LUCAS, Un canton breton en 1939-1945 Plouguenast (22), Embannadurioù Récits, 2013, pajennoù 316-317
* ↑ (fr)Memorial Genweb
* ↑ (fr)Memorial Genweb
# Strollad Marksour Armenia

Strollad Marksour Armenia (en armenieg: Hayastani Marksistakan Kusaktsutiun) a oa anv ur strollad komunour oberiant en Armenia, bet enrollet ez-ofisiel evit ar wezh kentañ e 1997.
E 2003 e gendeuzas gant meur a strollad all ha diwar ar c'henemglev-se e oa bet savet Strollad Komunour Unvan Armenia.
# Strollad Proletaer Reter Bengal (Luskad Adaozañ Maoour Bolchevikour)

KKSAMSA
Izili hag ez-izili
Strollad Proletaer Reter Bengal (Kuzul Kreiz)
Strollad Proletaer Reter Bengal (Kreizenn Sevel Maoour)
Strollad Komunour Bangladesh (Marksour-Leninour) (Dutta)
Strollad Komunour Reter Bengal (Marksour-Leninour) (Banniel Ruz)
Strollad Proletaer Reter Bengal (Luskad Adaozañ Maoour Bolchevikour)
Strollad Komunour Selan (Maoour)
Strollad Komunour India (Marksour-Leninour) (Naksalbarour)
Kreizenn Komunour Maoour
Kreizenn Komunour Dispac'hel India (Marksour-Leninour-Maoour)
Kreizenn Komunour Dispac'hel India (Maoour)
Strollad Komunour India (Marksour-Leninour) Brezel ar Bobl
Strollad Komunour India (Maoour)
Strollad Komunour Nepal (Maoour)
Strollad Komunour Bhoutan (Marksour-Leninour-Maoour) :
Strollad Proletaer Reter Bengal (Luskad Adaozañ Maoour Bolchevikour) (e saozneg: Maoist Bolshevik Reorganisation Movement of the Purba Banglar Sarbahara Party) a zo anv ur strollad komunour marksour-leninour maoour a stourm dre guzh, bet krouet en India e 2001 da heul un disrann e diabarzh Strollad Proletaer Reter Bengal (Kuzul Kreiz).
Sevel a ra ar Strollad a-du gant linenn bolitikel Mao Zedong ha kemer a ra perzh evel evzhier e Kuzul Kenoazañ Strolladoù hag Aozadurioù Maoour Su Azia (KKSAMSA).
Hervez ar Strollad emañ o vont al Luskad Dispac'hel Etrebroadelour (RIM) re bell war hent en em lakaet da vont da get hag e 2004 e kemeras perzh en ur c'hendalc'h etrebroadel bet dalc'het e Malmö (Sveden) bodet ennañ aozadurioù a sav a-enep da renerzh al Luskad Dispac'hel Etrebroadelour a-hiziv.

## Liammoù diavaez

* Diell embannet gant ar Strollad da geñver Kendalc'h 2004
# Strollad Pobl Costa Rica

Strollad Pobl Costa Rica (en spagnoleg: ''Partido del Pueblo Costarricense, PPC) a 'zo anv ur strollad komunour oberiant e Costa Rica, bet krouet e 1985 da heul un disrann e diabarzh Strollad Rakward ar Bobl e 1984 gant Eduardo Mora Valverde.
E penn ar Strollad emañ Pablo Morales Rivera hiziv.
Embannet e vez gant ar Strollad ar gelaouenn Libertad ("Frankiz").